Austrasiatica alexhuberti

Austrasiatica alexhuberti a zo unan eus ar pemp spesad a vez renket er genad Austrasiatica e kerentiad an hoc'higed-mor hervez Word Register of Marine species WoRMSlec'hienn WoRMS Word Register of Marine species, bet sellet outi d'an 17 a viz Eost 2014, http://www.marinespecies.org/aphia.php?p=taxdetails&id=597584. Ur spesad kregin dizoloet diwezhat ha ral-spontus a vev e mor Andaman ar Su en dour don an hini eo. E 2000 ne oa ket bet kavet muioc'h eget un dek bennak a gregin.

 Taksonomiezh 
Diskrivet eo bet ar spesad gant Lorenz & Huber e 2000 dindan an anv genad NesiocypraeaLorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 .
An anv alexhuberti a zo bet roet en enor da Alex Hubert kenskrivanier al levr aet d'an anaon a-raok an eil embann (1938-1999).

Heñvelsterioù a zo hervez an diskriverien evit ar spesad-se daoust d'an anv Austrasiatica alexhuberti o vezañ implijet un tamm muioc'h eget ar re all:

 Cypraea alexhuberti (Lorenz & Huber, 2000) hervez ar re a renk an holl spesadoù Cypraeidae er spesad nemetañ Cypraea.
 Nesiocypraea alexhuberti Lorenz & Huber, 2000 anv an diskrivadenn hag anv aet da get.

 Bevoniezh 
Kregin brav ha ral spontus eo an Austrasiatica alexhuberti. Kavet e vezont er mor don etre 80 m ha 200 m donder draget gant bagoù.

 Ment 
Mentoù boutin ar c'hregin bras-se a zo etre 58 mm ha 61 mm hirder, met e c'hell bezañ kavet hiniennoù korrig pe ramz, betek 63 mm.

 Gwelout ivez 
Austrasiatica deforgesi, Austrasiatica hirasei, Austrasiatica langfordi, Austrasiatica sakuraii spesadoù all ar genad.

 Kartenn al lec'hioù bevañ 
Lec'h bevañ ar spesad a zo e mor Andaman etre Thailand ha Sumatra.

 Notennoù ha daveennoù 

Rummad:Kregin
Rummad:Blotviled
Rummad:Cypraeidae